יוסף ימבור

יוסף (פֶרֶנץ) יַמבּוֹר (בהונגרית: Ferenc-Iosef Jámbor 16 באפריל 1899 – 14 במאי 1964) היה עיתונאי הונגרי-ישראלי ופעיל ציוני סוציאליסטי, חבר אספת הנבחרים הרביעית מטעם "חזית השמאל" וחבר מועצת העיר תל אביב-יפו מטעם מפ"ם (1955–1959).
חתן פרס סוקולוב לעיתונות לשנת 1956.

קורות חייו
ימבור נולד בשנת 1899 בביסטריצה, ושם גדל. אביו אברהם היה מהנדס עובד מדינה, אינטלקטואל מתבולל.
בשנת 1924 מונה לעורך לילה בעיתון "אוי קלט" (Új Kelet) בקלוז', שבו עבד עד 1940. לצד עבודתו העיתונאית היה פעיל בקהילה היהודית ובתנועה הציונית. היה חבר תנועת הנוער  "השומר" ולאחר מכן ממייסדי "השומר הצעיר".

בשנת 1941 עלה לארץ ישראל. החל לכתוב בעיתון "על המשמר", פרסם בו טור קבוע, ובמקביל המשיך לפרסם מאמרים ב"אוי קלט". בשנת 1945 פתח את הספרייה בשפה ההונגרית ברחוב אלנבי בתל אביב, שאותה ניהלה אשתו אלישבע (בוג'וקה) עד פטירתה ב-1952.
בעבור פעילותו העיתונאית היה ימבור בין ראשוני הזוכים בפרס סוקולוב, בשנת 1956.

פעילותו הפוליטית נמשכה בארץ במפלגת "השומר הצעיר" ולאחר מכן במסגרת מפ"ם. היה חבר אספת הנבחרים הרביעית מטעם רשימת "חזית השמאל". מטעם מפ"ם כיהן בין השנים 1955–1959 כחבר מועצת העיר תל אביב-יפו. ימבור הועמד בראש רשימת המועמדים למועצה ונתבקש לשוב ולהתמודד פעם נוספת, אך דחה את ההצעה מטעמי בריאות.
נפטר במאי 1964, בגיל 65. נקבר בבית העלמין קריית שאול.

עזבונו הספרותי הועבר לקיבוץ עֶבְרוֹן, שם הוקם לזכרו בשנת 1967 "בית ימבור".

כתביו

 מיבחר כתבים, תל אביב: על המשמר, תשכ"ו. ("ספר זה מכיל מאמרים שנכתבו בעיקר בשביל "על המשמר", בעשרים ואחת שנות עבודתו של ימבור בעיתון") (ראה אור לאחר מותו)

קישורים חיצוניים

הערות שוליים

ישראלים ילידי רומניה
עורכי עיתונים יהודים הונגרים
עיתונאים יהודים הונגרים
עורכי עיתונים יהודים רומנים
עיתונאים יהודים רומנים
סגל אוי קלט
סגל על המשמר
בעלי טור ישראלים
עולים במלחמת העולם השנייה
חברי אספת הנבחרים הרביעית
חברי מועצת העיר תל אביב-יפו
פעילים ציונים בהונגריה
פעילים ציונים ברומניה
ציונים סוציאליסטים
בוגרי השומר הצעיר
זוכי פרס סוקולוב
פעילי מפ"ם
אישים הקבורים בבית הקברות קריית שאול
ישראלים שנולדו ב-1899
ישראלים שנפטרו ב-1964